cyanic-selkie/wikianc huggingface dataset:
Manchester United
Tidlige år (1878–1945)
Klubben ble dannet som Newton Heath Lancashire & Yorkshire Railway Football Club (forkortet Newton Heath LYR FC) av en gruppe jernbanearbeidere i Manchester i 1878. Navnet ble snart forkortet til Newton Heath. De var grunnleggende medlemmer av Football Alliance i 1889 og sluttet seg til The Football League i 1892 da den slo seg sammen med Football Alliance.
Klubben stod overfor konkurs i 1902, men ble reddet av John Henry Davies, som betalte klubbens gjeld. Samtidig forandret han klubbens farger fra gult og grønt til rødt og hvitt. 28. april 1902 omdøpte de nye eierne klubben til Manchester United Football Club, og Davies ble klubbpresident.
United vant ligaen i 1908 og 1911, samt FA-cupen i 1909, og med finansiell assistanse fra Davies flyttet de til et nytt stadion på Old Trafford i 1910.
Laget slet i mellomkrigstiden, og da andre verdenskrig begynte, hadde de 70 000 pund i gjeld.
Busby-årene (1945–1969)
Matt Busby ble utnevnt til manager i 1945 og tok da en helt ny innfallsvinkel til sin jobb. Han sluttet seg til spillerne på treningene i tillegg til å utføre administrative oppgaver. Han hadde umiddelbar suksess, da klubben endte på andreplass i ligaen i 1947 og vant FA-cupfinalen i 1948. Dette ble starten på en periode da laget holdt et stabilt, høyt nivå. Etter fire andreplasser og en fjerdeplass vant laget ligaen i 1951/52-sesongen, for første gang på 41 år.
Busby innførte en politikk som gikk ut på å hente inn spillere fra ungdomslaget så ofte som mulig, og laget vant ligaen i 1956 med en gjennomsnittsalder på bare 22. Det unge laget fikk kallenavnet Busby Babes, og året etter vant de ligaen igjen og nådde FA-cupfinalen, der de tapte for Aston Villa. De ble også det første engelske laget som deltok i Europacupen, der de kom til semifinalen.
En tragedie knuste laget sesongen etterpå, da flyet som transporterte laget hjem fra en europacupkamp krasjet ved avgang etter å ha fylt drivstoff i München. Flyulykken i München 6. februar 1958 krevde livet til åtte spillere og femten andre passasjerer. Der var snakk om at klubben skulle trekke seg fra sesongens turneringer, men assistentmanager Jimmy Murphy tok over som manager mens Matt Busby ble behandlet for skadene han hadde fått i ulykken, og klubben fortsatte å spille med sitt reservelag. De nådde FA-cupfinalen igjen, hvor de tapte for Bolton Wanderers.
Busby bygget opp et nytt lag på begynnelsen av 1960-årene og hentet inn spillere som Denis Law og Pat Crerand. Laget vant FA-cupfinalen i 1963, og vant så ligaen i 1965 og 1967 og Europacupen i 1968. Dette laget var kjent for å inneholde tre fotballspillere som har blitt kåret til årets fotballspiller i Europa – Bobby Charlton, George Best, og Denis Law. Busby trakk seg som manager i 1969, og ble erstattet av reservelagstrener og tidligere United-spiller Wilf McGuinness.
1969–1986
United slet med å erstatte Busby, og laget hadde problemer under Wilf McGuiness og Frank O'Farrell før Tommy Docherty ble manager på slutten av 1972. Docherty, eller «the Doc», reddet United fra nedrykk den sesongen, men klubben rykket ned i 1974. De rykket imidlertid opp igjen på første forsøk, og nådde FA-cupfinalen i 1976, men ble slått av Southampton. De kom til finalen igjen i 1977 og slo Liverpool, og hindret sine motstandere fra å fullføre en «treble», som United klarte i 1999 som første engelske klubb. Til tross for denne suksessen, og hans popularitet blant supporterne, ble Docherty sparket kort tid etter finalen da det ble kjent at han hadde hatt en affære med fysioterapeutens kone.
Dave Sexton erstattet Docherty som manager sommeren 1977, og fikk laget til å spille i en mer defensiv formasjon. Denne stilen var upopulær blant fansen, som var vant med angrepsfotballen som ble foretrukket av Docherty og Busby. Etter å ha mislykkes i å vinne ett eneste trofé, fikk Sexton sparken i 1981.
1986–1999
Alex Ferguson erstattet Atkinson og ledet klubben til en 11.-plass i sin første sesong. Den påfølgende sesongen (1987/88), endte United på andreplass, da Brian McClair ble den første United-spilleren siden George Best til å score 20 ligamål i en sesong.
Men ting var i ferd med å gå forferdelig galt. Mange av Fergusons nye spillere nådde ikke forventningene til fansen, i tillegg til at Ferguson kvittet seg med populære spillere som Paul McGrath og Gordon Strachan, og United slet skikkelig gjennom 1989. Det ble spekulert i om at Ferguson ville få sparken i begynnelsen av 1990, men en seier i tredje runde i FA-cupen holdt sesongen i live og United gikk videre og vant hele turneringen, uten å spille en eneste hjemmekamp.
United vant Cupvinnercupen i 1990/91, da de slo de spanske seriemesterne Barcelona i finalen. Den følgende sesongen var en skuffelse for United, da en svak avslutning gjorde at de tapte seriemesterskapet til Leeds United.
Ankomsten til Eric Cantona i november 1992 gav klubben en viktig vitamininnsprøytning, og de fullførte 1992/93-sesongen som mestere for første gang siden 1967. De vant «The Double» (ligaen og FA-cupen samme sesong) for første gang sesongen etterpå. Ligaen ble vunnet overlegent, med 92 poeng etter 42 kamper, mens Chelsea ble beseiret 4-0 i finalen i FA-cupen Den legendariske manageren og klubbpresidenten, Matt Busby, døde samme sesong, 20. januar 1994.
I 1994-95 fikk Cantona åtte måneders suspensjon for å ha sparket en tilskuer, og da de tapte sine to siste kamper, endte United på andreplass i ligaen,og de tapte også finalen i FA-cupen, 0-1 mot Everton. Ferguson gjorde så mange supportere rasende ved å selge nøkkelspillere som Paul Ince, Mark Hughes og Andrej Kantsjelskis og erstatte dem med spillere fra klubbens ungdomslag, de såkalte Fergies fledglings. De nye spillerne – deriblant fremtidige storspillere som David Beckham, Gary Neville, Paul Scholes og Nicky Butt – gjorde det overraskende godt, og den tidligere Liverpool-spilleren Alan Hansen måtte bite i seg kommentarene om at «man vinner ingenting med barn» da United vant «The Double» igjen i 1995/96. Serien ble vunnet med en grei margin etter at laget på et øyeblikk lå 12 poeng bak Newcastle United, som avsluttet sesongen på andreplass. Liverpool ble beseiret 1-0 i finalen i FA-cupen, etter et sent vinnermål av Eric Cantona.
United vant ligaen igjen i 1997, men Cantona sjokkerte igjen fansen ved å gi seg med fotball i en alder av 31 år, flere år tidligere enn spillere flest. De startet den følgende sesongen godt, men resultatene var preget av en rekke skader, og de endte sesongen på andreplass, ett poeng bak mestrene Arsenal. Mesterligaen gikk heller ikke så bra, og de røk ut i kvartfinalen mot AS Monaco fra Frankrike.
1998/99 var den mest suksessrike sesongen i klubbens historie, da United ble den første engelske klubben til å vinne «The Treble» – ligaen, FA-cupen og Mesterligaen i samme sesong. Finalen var spesiell da United lå under 1–0 med ett minutt igjen å spille, men to mål i tilleggstiden, inkludert seiersmålet av Ole Gunnar Solskjær, gav dem seieren over Bayern München. Solskjærs mål markerte høydepunktet i Uniteds historie. Ferguson ble adlet for sitt bidrag til britisk fotball etter dette.
Etter «The Treble» (1999–)
Manchester United vant ligaen med stor margin i 2000 og 2001, men pressen så disse sesongene som mislykkede da de ikke klarte å vinne europacupen. Ferguson adopterte mer defensive taktikker for å gjøre United vanskeligere å slå i Europa, men det var ikke vellykket, og United endte sesongen på tredjeplass i 2002. De vant ligaen igjen den etterfølgende sesongen (2002/03), og startet den følgende sesongen godt, men formen falt dramatisk da Rio Ferdinand fikk en åtte måneders suspensjon for å ha latt være å møte på en dopingkontroll.
Til tross for at klubben brukte millioner av pund på spissene Alan Smith, Wayne Rooney og Louis Saha, ble 2004/05-sesongen kjennetegnet av måltørke. En rekke 0–0-kamper etterlot tidlig United bak Arsenal og Chelsea, og de endte sesongen på tredjeplass. Skuffelsen ble enda større da United ble det første laget som har tapt en FA-cupfinale på straffespark, da Arsenal vant etter at kampen endte 0–0. At United nærmest utspilte Arsenal i hele kampen, gjorde tapet enda bitrere. Utenfor banen var saken det var mest snakk om, muligheten for at klubben kunne bli overtatt av amerikaneren Malcolm Glazer.
2005/06-sesongen skulle bli nok en sesong hvor håpet om ligagull tidlig ble knust. En rekke dårlige opptredener på høsten førte til at Chelsea fikk et stort forsprang, og dette klarte United aldri å ta igjen. Laget tok seg riktig nok til finalen i Ligacupen, hvor Wigan ble slått 4-0. Midtveis i sesongen ble Nemanja Vidic og Patrice Evra kjøpt inn, men begge hadde tilpasningsproblemer. De skulle imidlertid snart vise seg å være gode investeringer. Slutten av sesongen huskes kanskje best for et stadig dårligere forhold mellom Ferguson og Ruud van Nistelrooy, som kulminerte med at sistnevnte ble solgt til Real Madrid sommeren 2006.
Etter salget av Ruud van Nistelrooy og kun Michael Carrick inn døra på Old Trafford, var det ikke mange som hadde trodd at Chelsea, med nyervervelsene Andrij Sjevtsjenko og Michael Ballack, skulle fravristes ligatittelen i 2006/2007 heller. United hadde imidlertid andre tanker, og viste gjennom stort sett hele sesongen glitrende form. Spesielt Cristiano Ronaldo utmerket som den største helten og drev mang et forsvar til vanvidd med sine finter, mål og målgivende pasninger. Sesongen kulminerte med ligagull, og en rekke minneverdige kamper. 7-1-seieren mot Roma i kvartfinalen i Mesterligaen vil for alltid stå som et skoleeksempel på hvordan United ønsker å spille fotball. Forøvrig tapte United FA-cupfinalen mot Chelsea etter ekstraomganger, mens AC Milan ble for sterke i semifinalen i Mesterligaen.
Manchester United var et av de ledende lagene i Europa i 2008. United vant Premier League i siste serierunde, og deretter Mesterligaen etter en forrykende 1-1 kamp mot Chelsea. Edwin van der Sar ble helten da han reddet Nicolas Anelkas skudd i straffesparkkonkurransen. En stor del av æren for den flotte sesongen skal Uniteds portugisiske diamant, Cristiano Ronaldo, ha. Dessuten var forsvaret til United nærmest prikkfritt denne sesongen, noe som har gjorde at United var den klubben som slapp inn færrest mål i ligaen.
Sesongen 2008/2009 startet noe vaklende, men nok en gang skulle Uniteds forsvar, og ikke minst keeper van der Sar utgjøre den største forskjellen mellom topplagene. VM i fotball for klubblag ble vunnet i desember etter 1-0 seier mot LDU Quito fra Ecuador, og i ligaen holdt United buret rent i elleve kamper på rad, noe som er ny rekord i engelsk fotball. Til tross for at United tapte mange poeng mot de sterkeste utfordrerne, kunne ligaseier nummer 18 feires før siste kamp. Liverpool var sterke utfordrere, men spilte for mange uavgjorte kamper mot antatt svakere lag. Uniteds «reservelag» vant ligacupen, noe som gir håp om at det kan komme flere unge talenter opp fra egne rekker om ikke lenge. På slutten av sesongen kom 17-årige Federico Macheda i fokus da han ble matchvinner i to nøkkelkamper i ligaen mot Aston Villa og Sunderland. Cristiano Ronaldo var ikke like strålende som i sesongen før, og etterhvert ble det synlige gnisninger mellom portugiseren og manager Ferguson. I hjemmekampen mot Manchester City viste Ronaldo seg frem fra sin minst sympatiske side da han tydelig gestikulerte og ristet på hodet i protest mot at Ferguson byttet ham ut. Samtidig satte dette fart i ryktene om at Ronaldo allerede var på god vei til Real Madrid. I Mesterligaen tok United seg til finalen i Roma, men spilte adskillige hakk under pari og tapte fortjent mot Barcelona, som stilte med en Lionel Messi i storform.
Overtakelsen til Malcolm Glazer
14. juni 2005 øket Malcolm Glazer sin aksjeandel i klubben til 97,3 %, nok til full kontroll i tillegg til å ta den av børsen. 22. juni 2005 tok han klubben formelt av børsen. Klubben var regnet som den mest finansielt suksessrike i England, før deres nye amerikanske eier overførte enorm gjeld på klubben. 7. juni utnevnte han sine sønner Joel Glazer og Avram Glazer som ikke-utøvende direktører, samtidig som Roy Gardner trakk seg fra formannskapet. Hans sønner er forventet å bli involvert i driften av klubben.
Grupper av United-fans har flere ganger protestert mot overtakelsen. En gruppe supportere har dannet en ny klubb kalt FC United of Manchester, som vil spille i North West Counties Leagues andre divisjon i 2005/06-sesongen. Shareholders United har valgt en annen strategi, og ønsker å danne et Phoenix-fond, der en samler midler for å overta klubben på et senere tidspunkt. De frykter at Glazer kun ønsker å tjene penger på klubben.
Meritter
Manchester United har vunnet totalt 67 trofeer og har rekorden for flest vunnede engelske ligamesterskap med 20.
Manchester Uniteds managere
''Oppdatert per 9. mai 2021. Kun obligatoriske kamper.''
Spillerstall
Oppdatert 14. august 2023
Kamran Mir Hazar
Kamran Mir Hazar (dari/hazaragi: کامران میرهزار, født 3. januar 1976) er en hazara poet, journalist og menneskerettighetsaktivist.
Han er grunnlegger og ansvarlig redaktør av Kabul Press og Refugee Face. Han har vunnet flere stipender for sitt arbeid og kritiske artikler, inkludert et Hellman/Hammett-stipend fra Human Rights Watch i 2008 og Freedom stipend fra Afghanistan Civil Society Forum i 2007.
Ringveien (Norderhov)
Ringveien (lokalt også kalt Nyveien) er en vei i tidligere Norderhov kommune. Veien ble anlagt etter amtingeniør Ryes forslag og sto ferdig i 1861. «Nyveien» gikk opprinnelig fra Søndre torv i Hønefoss og i en bue opp til den vestre delen av Veienmoen, som ofte ble benevnt som «Tatermoen». Veien avløste gamleveien opp Riperbakken og over Veienmoen.
Ringveien starter nå fra undergangen under Randsfjordbanen ved Askveien, like øst for Ringerike Folkehøgskole, og løper over vestre del av Veienmoen og ned mot Storskjæringa på Bergensbanen, før den igjen stiger og ender opp i Soknedalsveien ved Veien gamle skole, øverst i Veienmarka. Langs slutten av veien ligger også Veienmarka ungdomsskole og Hringariki Kulturminnepark, som er synonym med Buskerud fylkes tusenårssted.
Rett etter jernbaneundergangen (fri høyde er 270 cm) ved Askveien er det avkjøring til Myrveien. Ved Veienmoen er det avkjøring til Høybyveien og Veienkroken. Ved Storskjæringa er det avkjøring til Sørum-gårdene rett før Skjæringsbrua. Like etter Storskjæringa er det avkjøring til Sagatunvegen, og på toppen av bakken er det avkjøring til Veiginveien og Baglerveien.
Første del av veien preges eldre villabebyggelse og noen blokker. Midten og siste del av moderne byggefelt og skoler.
Bunnvannsforgiftning
Bunnvannsforgiftning eller oksygensvikt oppstår når bunnvann som pga. sin tyngde blir fanget i groper eller bak fjordterskler (ev. nede i næringsrike innsjøer som Østensjøvannet) blir liggende lenge og mottar nedfall av organiske partikler (rester av døde planter og dyr). Organisk materiale har oksygenunderskudd (oksygenet skilles ut under fotosyntesen) som fører til at forråtnelsen forbruker oksygen.
Innestengt bunnvann kan ikke erstatte dette forbruket med tilførsel fra luft eller oksygenrikt vann, og når det frie oksygenet er forbrukt, vil bakterier hente bundet oksygen fra sulfater og slippe ut giftig hydrogensulfid, ammoniakk og metan slik at bunnvannet blir giftig og lukter som råtne egg (dette skjer også med vann som er stengt inne i næringsrik bløtbunn, som da får en metallisk sort farge).
Hvis det råtne vannet deretter løftes opp ved at tyngre (saltere/kaldere) vann sildrer inn på dypet, vil giftigheten utløse en lokal økokatastrofe på grunna. Fisk flykter og bunndyr dør av ren forgiftning eller oksygenmangel. Slike hendelser kan legge produktive fjorder øde i flere år.
Ved innblanding med friskt vann nøytraliseres hydrogensulfid og oksygen innbyrdes til hvitt svovel og vann.
Dragons of the North
Dragons of the North (utgitt 1996) er debutalbumet til det norske viking metal bandet Einherjer. Teksten til «Slaget ved Harfsfjord» er hentet fra Torbjørn Hornkløve. Resten av låtene er på engelsk.
Milena Raičević
Raičević ble etter Junior-VM i juli 2010 tatt ut som venstre bakspiller på All Star-laget, sammen med blant annet landslagskollega Marina Vukčević.
Slavisk (sjakkåpning)
Slavisk er en sjakkåpning som defineres ved åpningstrekkene 1.d4 d5 2.c4 c6. Det er en av hovedvariantene av dronninggambit. Åpningen er kjent allerede fra 1590, men det var først på 1920-tallet at åpningen ble populær, takket være analyser av flere spillere med slavisk bakgrunn som Aleksandr Alekhin, Efim Bogoljubov og Milan Vidmar. Åpningen spilles idag av flere stormestere, blant andre Vasyl Ivantsjuk og Viswanathan Anand.
Oppfinnelse
Oppfinnelse er materielle konstruksjoner og teknologi som er nye og har nyttige anvendelser. En oppfinnelse er en unik eller ny enhet, metode, sammensetning, idé eller prosess. En oppfinnelse kan være en forbedring av en maskin, et produkt eller en prosess for å øke effektiviteten eller redusere kostnadene. Det kan også være et helt nytt konsept. Personer som finner opp oppfinnelser kalles oppfinnere.
Slavisk (sjakkåpning)
Temaer
Som i klassisk dronninggambit holder svart fast på sentrumsbonden på d5. Hovedfordelen med 1...c6 fremfor 1...e6 er at c8-løperen ikke blir sperret inne. Til gjengjeld er ikke svarts stilling like solid. Svart må som regel spille ...dxc4 før løperen utvikles, ellers kan b7- og d5-feltet komme under dobbeltangrep fra Db3. For eksempel, etter 1.d4 d5 2.c4 c6 3.Sc3 Lf5?! vinner hvit en bonde med 4.cxd5 cxd5 5.Db3.
Hvis hvit ønsker en rolig stilling med en liten fordel på grunn av mertempoet er avbyttevarianten 3.cxd5 cxd5 en mulighet. Dette gir svart få sjanser for å vinne med mindre hvit spiller uforsiktig eller overambisiøst.
Oppfinnelse
Oppfinnelser omfatter prosessen fra idé til produksjon av noe nytt som ikke tidligere har eksistert, i alle fall ikke i den kombinasjonen eller tilpasningen, for eksempel hjul, glass og glidelås, mens oppdagelser omfatter avsløringen av det som fins, men likevel var ukjent, for eksempel nye landområder, naturlover og røntgenstråler. Hvis en idé er unik nok enten som en frittstående oppfinnelse eller som en betydelig forbedring i forhold til andres arbeid, kan den patenteres. Et patent, hvis gitt, gir oppfinneren en eierandel i patentet over en bestemt tidsperiode, som kan lisensieres for økonomisk gevinst.
Slavisk (sjakkåpning)
Temaer
Hovedvarianten er imidlertid 3.Sf3 Sf6 4.Sc3 dxc4 5.a4 (hindrer ...b5) Lf5 6.e3 e6 7.Lxc4. Svart har fått en grei utvikling, men hvit har et overtak i sentrum.
Oppfinnelse
En oppfinner skaper eller oppdager en oppfinnelse. Ordet oppfinner på engelsk er inventor (oppfinner, oppdager) som kommer fra det latinske verbet invenire, «å finne». Selv om oppfinning er nært forbundet med vitenskap og ingeniørvitenskap, er ikke oppfinnere nødvendigvis ingeniører eller vitenskapsmenn. På grunn av framskritt innen kunstig intelligens er ikke lenger begrepet «oppfinner» utelukkende knyttet til et yrke.
Slavisk (sjakkåpning)
Temaer
En svært skarp gambit er 1.d4 d5 2.c4 c6 3.Sf3 Sf6 4.Sc3 dxc4 5.e4 som ble spilt av Efim Geller. Nå kan svart beholde c4-bonden bed 5...b5, noe som ikke var mulig i mottatt dronninggambit. Som kompensasjon for bonden får hvit et sterkt sentrum og et angrep, men hvis svart klarer å ri av stormen så er merbonden en stor fordel.
Hvis svart spiller ...e6 før c8-løperen utvikles bærer stillingen preg av både klassisk dronningambit og slavisk. Dette kalles semi-slavisk og regnes gjerne som en egen åpning.
Gare Montparnasse
Avsporingen i 1895
Historien bak togkrasjet med bildet er inkludert i barneboken fra 2007, The Invention of Hugo Cabret av Brian Selznick. Store deler av historien foregår rundt stasjonen.
Det finnes et museum i Brasil, Rio Grande do Sul, hvor man har gjenskapt togulykken.
Fylkesvei 7772
Frem til 2019 hadde veien betegnelsen fylkesvei 59 (Troms). Den tidligere delstrekningen med Gimle bomstasjon har per 1. juni 2023 blitt del av E8.
Benedicte Bjørnland
Marie Benedicte Bjørnland (født 30. april 1965 i Kristiansand) er en norsk jurist og politileder. Hun er siden 2019 politidirektør. Hun var sjef for Politiets sikkerhetstjeneste (PST) fra 2012 til 2019.
Europavei 30
Europavei 30 går mellom Cork i Irland og Omsk i Russland, omtrent 5800 km lang.
Benedicte Bjørnland
Hun er født i Kristiansand og vokste opp i Lier og Sandefjord. Hun er gift, har barn og er bosatt i Sandefjord.
Bjørnland var politimester i Vestfold politidistrikt 2007–2012 og var konstituert politimester samme sted 2005–2007. Hun var politiinspektør og visepolitimester før det. Hun har også vært dommerfullmektig ved Skien og Porsgrunn byrett, politijurist i Tønsberg politidistrikt og konsulent i Statens prisdirektorat.
Europavei 30
Hele traséen: Cork – Waterford – Wexford – Rosslare ... Fishguard – Swansea – Cardiff – Newport – Bristol – London – Colchester – Ipswich – Felixstowe ... Hoek van Holland – Haag – Gouda – Utrecht – Amersfoort – Oldenzaal – Osnabrück – Bad Oeynhausen – Hannover – Braunschweig – Magdeburg – Berlin – Świebodzin – Poznań – Warszawa – Biała Podlaska – Terespol – Brest – Minsk – Smolensk – Moskva – Rjazan – Penza – Samara – Ufa – Tsjeljabinsk – Kurgan – Isjim – Omsk
Benedicte Bjørnland
Utmerkelser
Politidirektør Benedicte Bjørnland bærer normalt fem medaljer, hvorav fire er politiets medaljer (se liste under), og en er Kongehusets 100-årsmedalje. Politiets dekorasjoner er godkjent av H.M. Kongen, og skal symbolisere en synlig takk og anerkjennelse for fortjenstfull innsats eller handling.
Politiets medaljer
Politidirektøren er eier av politiets dekorasjoner, og får ved tiltredelse rett til å bære medaljene. Som øverste leder av politiet bærer politidirektøren politiets dekorasjoner for å vise for egen etat og omverdenen at dette er politiets medaljer, og som en synlig anerkjennelse til de som er tildelt politiets dekorasjoner. Rett til å bære i denne forbindelse er ikke ensbetydende med å være dekorert. Ved fratredelse leveres medaljene tilbake – og ny politidirektør vil få tilsvarende medaljer.
Politidirektør Benedicte Bjørnland er tildelt to medaljer personlig. Dette dreier seg om Politimedaljen som alle med 25 års tjeneste i politiet har rett til å bære, og Kongehusets 100 års-medalje. Disse vil hun beholde ved fratredelse.
Sysselsetting
Sysselsetting er et ord på det at folk er i arbeid. Uttrykket brukes dels som synonymt for arbeide i sammenheng med arbeidsmarkedsstatistikk. (Næring x gir sysselsetting til n antall arbeidstakere).
John Anders Bjørkøy
John Anders Bjørkøy (født 8. januar 1979) er en norsk tidligere fotballspiller som senest spilte for. Han kom fra sommeren 2009 etter halvannen sesong i Romeriksklubben. Han spilte tidligere for og.
Sysselsetting
Statistisk sentralbyrå definerer sysselsatte som personer som utførte inntektsgivende arbeid av minst én times varighet i løpet av tidspunktet som undersøkes (referanseuka/referansedagen), samt personer som har et slikt arbeid, men som var midlertidig fraværende på grunn av sykdom, ferie, lønnet permisjon eller lignende. Personer som er inne til førstegangs militærtjeneste regnes som sysselsatte. Sysselsatte er summen av lønnstakere og selvstendig næringsdrivende. Ufrivillig helt permitterte, med en sammenhengende varighet på inntil tre måneder, blir regnet som sysselsatte, men midlertidig fraværende.
John Anders Bjørkøy
Den 19. oktober 2009 ble Bjørkøy taklet meget stygt av Fredrikstad Fotballklubbs Abgar Barsom og pådro seg en kraftig hjernerystelse. Som følge av dette er slet Bjørkøy med konsentrasjonsvansker, svimmelhet, hodepine, kvalme og synsforstyrrelser. I juni 2011 ble Bjørkøy og Odd Grenland enig om å avslutte arbeidsforholdet etter at Bjørkøy etter skaden ikke var i stand til å spille fotball for Odd.
Han er sønn av den norske tenoren Svein Bjørkøy.
Sysselsetting
I tider med normal arbeidsledighet brukes uttrykket for å beskrive offentlig igangsatt virksomhet, gjerne slikt som ikke gir en umiddelbar økonomisk gevinst, men tar sikte på å gjøre arbeidstakere bedre egnet.
I krisetider vil regjeringen og andre offentlige instanser kunne sette i gang prosjekter for å holde sysselsettingen oppe i segmentene. Dette kaltes folkelig for «nødsarbeide» mellom 1930 og 1940. Forventningene i 2008-krisen er at det blir stilt midler til rådighet for bransjer som ellers ikke kan holdes i gang slik at arbeidsledighet og dårlig økonomi skal gi minst mulig ødeleggende effekt.
Undersysselsatte
Personer som jobber deltid, men som har forsøkt å få lengre avtalt arbeidstid og som kan starte med økt avtalt arbeidstid innen en måned, regnes som undersysselsatte.
Nanjian Yi
Nanjian Yi (kinesisk: 南涧彝族自治县; pinyin: Nánjiàn yízú Zìzhìxiàn) er et autonomt fylke for yifolket i det autonome prefekturet Dali i provinsen Yunnan i Folkerepublikken Kina.
Befolkningen var på 210,721 innbyggere i 1999.
Administrative enheter
Storkommuner: Kommuner:
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Ansar al-Islam
Ansar al-Islam (kurdiskئه‌نسه‌ر ئه‌ل إسلام), «islams støtter») er en kurdisk-islamistisk militær og politisk organisasjon med utspring i Nord-Irak (Sørkurdistan). Organisasjonen tilhører den sunnimuslimske tendensen jihad salafi, og arbeider for innføring av et nytt kalifat som skal forene alle muslimer.
Historie
Ansar al-Islam ble opprettet i desember 2001 ved at en del mindre islamistiske grupper i det kurdiske selvstyreområdet i Nord-Irak slo seg sammen. Blant disse gruppene var det mange utbrytere fra Islamic Movement of Kurdistan (IMK). Utløsende årsak var en avtale inngått mellom IMK og det dominerende partiet i området,  PUK,  om å overlate den militære kontrollen i et  område  behersket av IMK til PUK, mens IMK fortsatt skulle ha administrativ kontroll. Ansar al-islam anså denne avtalen som et svik mot kampen for å innføre islamistisk styre.
Dokumenter funnet i Afghanistan tyder på at opprettelsen av Ansar al-Islam inngikk i al-Qaidas langsiktige planer for ekspansjon. Organisasjonens milits var ved grunnleggelsen  på 200 – 300 personer, hvorav mange med militær erfaring fra Afghanistan. Ikke alle disse var kurdere. Militsen befestet en del av det  området  IMK skulle  overlate til PUKs styrker, og kom raskt i kamp med PUK. PUKs styrker var overlegne, men fordi Ansar al-Islams område langs grensa til Iran ble forsvart av iransk artilleri bevarte islamistene kontrollen fram til krigen i 2003.
Lambeth Palace
Lambeth Palace er erkebiskopen av Canterburys offisielle residens i London. Palasset ligger ved Themsen i Lambeth, ikke langt fra Palace of Westminster. Det ble overtatt av erkebiskopen omkring år 1200.
Ansar al-Islam
Historie
I landsbyene de behersket innførte Ansars ledere en streng sharia-praksis i strid med lokale tradisjoner. Sufimystikeres gravmæler ble ødelagt, og tilhengere av den religiøse sekten Kakkai (al Haqqah)  ble forfulgt. Musikkinstrumenter ble ødelagt, sang og dans forbudt. Bilder av kvinner ble fjernet fra alle produkter på markedene.
Gruppens leder ved  grunnleggelsen var Najmuddin Feraj Ahmed, kjent som Mulla Krekar. Siden 1991 har han vært bosatt i Norge og  det var altså fra Norge han i noen år ledet en militær og politisk organisasjon i Nord-Irak.
PUK hevder at Ansar al-Islam i 2001 massakrerte 53 fangede PUK-soldater. Gruppen sto også bak flere attentater mot ledende medlemmer av PUK og skal i 2002 ha sendt en selvmordsbomber inn i et av PUKs kontorer. Selvmordsbomberen, Didar Mohammed, ble avslørt og hans vitnemål sto sentralt i de norske prosessene mot Mulla Krekar. Ansar al-Islam antas også å ha organisert en rekke terroraksjoner rettet mot de kurdiske myndighetene i februar og mars 2003.
Amerikanske myndigheter beskyldte Ansar al-Islam for å være bindeledd mellom Al-Qaida og Saddam Husseins regime, til tross for gruppens skarpe fordømmelse av de sekulære makthaverne i Bagdad. Lederen for Al-Qaeda i Irak, Abu Musab al-Zarqawi later til å ha kommet fra Afghanistan til Irak ved Ansar al-Islams hjelp.
Under den amerikanske invasjonen i 2003 ble Ansar al-Islams milits fordrevet fra sine baser, uten at iransk artilleri grep inn. Det blir antatt at de fleste militsmedlemmene unnslapp via Iran, og sluttet seg til Zarqawis Al-Qaeda celler eller den nye organisasjonen Ansar Al-Sunnah, som i februar 2004 drepte 109 mennesker og skadet over 200 i samtidige angrep på de dominerende kurdiske partiene KDP og PUK i den sørkurdiske hovedstaden Arbil. I en erklæring fra Ansar al-Sunnah heter det at aksjonen fant sted «til støtte for våre brødre i Ansar al-Islam».
Mange tidligere medlemmer av Ansar al-Islam antas idag å være aktive i den sunnittiske væpnede organisasjonen Jaish Ansar al-Sunnah. Ansar al-Islam driver en omfattende virksomhet i Europa for å rekruttere personell og samle økonomisk støtte til Al-Qaeda og Ansar al-Sunnah, og har dessuten fortsatt aktive celler i den kurdiske regionen. I september 2006 ble 11 medlemmer av Ansar al-Islam, som var dømt for terrorhandlinger, avlivet ved henging i Arbil.
Felix von Eckardt
Felix Heinrich Fedor von Eckardt (født 18. juni 1903 i Berlin, død 11. mai 1979 på Capri) var en tysk journalist, manusforfatter, politiker og diplomat. Han var en periode tysk FN-ambassadør, og var medlem av Forbundsdagen for CDU i to perioder fra 1965 til 1972. Eckhard arbeidet som dreiebokforfatter i den nasjonalsosialistiske perioden. Han ble som pressetalsmann kalt Konrad Adenauers øyne, ører og talerør.
McDonnell Douglas X-36
McDonnell Douglas X-36 var et eksperimentelt haleløst fjernstyrt fly i 28% skala. Flyet omtales også som Boeing X-36, siden McDonnell Douglas fusjonerte med Boeing under prosjektet.
Ansar al-Islam
Historie
Organisasjonen påtok seg ansvaret for et terrorangrep i den vestlige delen av Egypt 21. oktober 2017. Ifølge landets myndigheter ble seksten polititjenestemenn drept under angrepet, mens andre kilder operer med et antall så høyt som minst 52 mennesker.
Felix von Eckardt
Karriere
I 1952 begynte han sin politiske karrière da han ble leder for Presse- und Informationsamt der Bundesregierung. Han ble i denne rollen kjent som Konrad Adenauers, øyne, ører og talerør (Auge, Ohr und Sprachrohr Konrad Adenauers). Fra mai 1955 til 1956 var han ambassadør til FN. Han var statssekretær fra 1958 til 1965. Eckardt var representant i Forbundsdagen for CDU fra 1965 til 1972.
McDonnell Douglas X-36
Historie
McDonnell Douglas hadde siden 1989 arbeidet under NASA-kontrakt med utviklingen av teknologier som skulle muliggjøre haleløse manøvrerbare fly. Basert på positive resultater fra vindtunnel-tester foreslo McDonnell Douglas i 1993 å bygge en eksperimentell skalamodell med haleløs design. I 1994 begynte NASA og McDonnel å finansiere utviklingen av flyet, som nå hadde fått betegnelsen X-36. De delte kostnadene omtrent 50/50, og NASA Ames Research Center i California var ansvarlig for utviklingen av viktige teknologier, mens McDonnell Douglas hadde ansvaret for byggingen av de 2 flyene.
Far, Far North
Far, Far North (utgitt 1997) er den andre EP-en til det norske viking metal bandet Einherjer.
McDonnell Douglas X-36
Historie
Det første X-36 er utstilt ved National Museum of the USAF i Dayton, Ohio, og det andre ved NASA Dryden Flight Research Center ved Edwards Air Force Base i California.
Felix von Eckardt
Karriere
Eckhardt døde av hjerteinfarkt 11. mai 1979 på øya Capri.
McDonnell Douglas X-36
Formål
X-36 skulle utforske nye teknologier når det gjaldt konstruksjon og styresystemer. Kostnadseffektive produksjonsmetoder som billige støpeformer, komposittmaterialer som kunne herdes ved lave temperaturer uten bruk av autoklav, og hurtig maskinering av komponenter, var noen av målene som ble oppnådd. Hovedformålet var å teste flyveegenskapene ved haleløse flydesign. X-36 viste seg svært manøvreringsdyktig; det kunne utføre kontrollert flyvning med ekstremt høye angrepsvinkler. Det fløy kontrollert ved (40°), utførte 360° roll ved 15°, og utføre raske manøvrer ved 35° angrepsvinkel.
Boeing kunne antakeligvis dra nytte av erfaringene fra X-36 under arbeidet med X-45 UCAV (Unmanned Combat Air Vehicle – ubemannet kampfly).
Design
X-36 var utstyrt med en GPS-basert autopilot, men flyvningene ble allikevel direkte fjernstyrt fra en førerkabin-simulator på bakken ved hjelp av video-link fra flyet. Det hadde et 3-punkts innfellbart landingsunderstell, og tok av og landet på konvensjonell måte. Kontroll-flatene besto av 2 splittede ror i bakkant av vingene. Disse fungerte som en kombinasjon av balanseror, høyderor og sideror ved at de kunne splittes asymmetrisk. Hovedmotoren hadde en bevegelig dyse for å oppnå vektorstyring av jetstrålen. Et videokamera i fronten sendte bilder til «piloten» som satt på bakken. I tilfelle flyet kom helt ut av kontroll, eller fikk motorsvikt, var det utstyrt med en fallskjerm som kunne fjernutløses. X-36 ble bygd hovedsakelig av komposittmaterialer.
Spesifikasjoner
Dimensjoner
Ytelse
Ann-Hege Lervåg
Ann-Hege Lervåg (født 20. mai 1974 i Horten i Vestfold) er en norsk politiker fra Senterpartiet og var gruppeleder for Senterpartiet i fylkestinget i Nordland fylke fra 2007, da hun for første gang ble valgt inn på fylkestinget i Nordland. Lervåg har vært 2. nestleder i Nordland Senterparti siden 2009.
Hun har tidligere vært fylkessekretær for Nordland Senterparti.
Lervåg stod på tredjeplass på Nordland Senterpartis liste til stortingsvalget 2009 og andreplass på Nordland Senterpartis liste til fylkestingsvalget i 2011.
Hun er bosatt i Vega kommune og har representert Sp i Vega kommunestyret siden 2003. I perioden 2003-2007 var hun også formannskapsmedlem. Før hun gikk inn i politikken har hun vært en aktiv ungdomsarbeider og var blant pådriverne bak Ungdommens hus på Vega.
Lervåg er utdannet grafisk designer, i tillegg til at hun har studert samfunnspolitikk ved Høgskolen i Lillehammer og organisasjonsledelse ved Høgskolen i Bodø. Høsten 2009 startet hun på jusstudiet ved Universitetet i Oslo.
Hun har siden februar 2008 vært leder for Rovviltnemnda i Nordland.
Trond Johansen (fotballspiller)
Johansen scoret engang et mål i norsk toppserie fra midtbanen bare sekunder etter avspark. Avspark ble tatt av Lars Espejord, hvorpå «Slegga» dundret ballen i mål fra egen banehalvdel. Det hele var over i løpet av rundt 3-4 sekunder. Utrolig nok klarte NRK å gå glipp av hele hendelsen – og unnskyldte seg med at de ikke hadde rukket å sette kassetten inn i kamera.
Agnes
Agnes er et kvinnenavn med opprinnelse som en latinsk form av det greske navnet Hagne (Ἁγνή). Navnet er hunkjønnsformen av det greske adjektivet hagnos (ἁγνός) som betyr «kysk».
Utbredelse
Agnes var, sammen med andre former av navnet, blant de ti vanligste kvinnenavnene i Tyskland i senmiddelalderen.
Agnes var et svært vanlig navn i England fra 1200- til 1600-tallet.
Kjente personer med navnet
Personene i listen er ordnet kronologisk etter fødselsår.
Eksterne lenker
Neža
Fylkesvei 7748
Fylkesvei 7748 går mellom Åsegarden og Sørli i Harstad kommune. Veien er 8,8 km lang og har grusdekke.
Frem til 2019 hadde veien betegnelsen fylkesvei 10 (Troms).
Helen Fielding
Helen Fielding (født 19. februar 1958) er en engelsk romanforfatter og manusforfatter, best kjent for skaperen av den fiktive kvinnelige figuren Bridget Jones, en rekke av romaner og filmer som sardonisk rapporterer fra livet til en enslig kvinne i trettiårene i London mens hun forsøker å få til en mening med livet og kjærligheten. Romanene om Bridget Jones innledet en bølge av såkalt «chick-lit», underholdende romaner om unge single kvinners strabasiøse yrkes- og kjærlighetsliv i bymiljø. Fielding har jobbet som journalist i BBC og i flere store aviser. Hun begynte å skrive anonymt om Bridget Jones i en spalte i avisen The Independent i 1995.
I dag bor hun vekselvis i London og i Los Angeles i USA. Ektemannen var amerikanske Kevin Curran, manusforfatter av blant annet Simpsons, og som hun har to barn med, Dash, født i 2004, og Romy født i 2006. Hun og Curran gikk fra hverandre i 2009.
Bridget Jones' dagbok (norsk utgave 1998) har blitt utgitt i forti land og solgt over 15 millioner kopier. To filmer med samme navn som de opprinnelige engelske utgavene, Bridget Jones's Diary og Bridget Jones: The Edge of Reason har fått suksess i mange land. Bridget Jones' dagbok har blitt navngitt som den ene av ti romaner som best definerer 1900-tallet i en undersøkelse utført av den britiske avisen The Guardian.
Det har vært planlagt en musikal over det samme temaet, men den har ennå ikke materialisert seg. I november 2012 annonserte Fielding at hun hadde begynt skrivingen av et tredje bind i serien om Bridget Jones og som er planlagt utgitt høsten 2012.
Den skandinaviske myntunion
Den skandinaviske myntunion (SMU) (fra 1873 for Sverige og Danmark, 1875 for Norge, til 1914 reelt og 1972 formelt) var en monetær union mellom de tre skandinaviske landene, basert på gullstandard. Myntunionen innebar faste vekslingskurser mellom medlemslandenes valutaer, samt at hver av de tre valutaene var gyldig betalingsmiddel i alle tre landene. Både mynter og sedler var konvertible til gull i henhold til en gullmyntfot på 0,403 gram gull per krone.
Overblikk
Konvensjonen om den skandinaviske myntunion ble uten særlig motstand vedtatt av den svenske og av den danske nasjonalforsamlingen, og trådte i kraft den 27. mai 1873.
Den norske regjeringen ønsket at også Norge skulle tiltre unionen, men et knapt flertall i Stortinget avviste konvensjonen den 8. mai 1873. Norge var på den tiden i personalunion med Sverige, men hadde utstrakt indre selvstyre og derunder fulgte kontroll over egen valuta. Derfor kunne Stortinget avgjøre norsk medlemskap i myntunionen, til forskjell fra andre utenrikspolitiske anliggende. Først to år senere, den 16. oktober 1875, vedtok Stortinget at Norge skulle tiltre konvensjonen ved en tilleggskonvensjon.
Konvensjonen innebar en overgang fra sølvstandard og til gullstandard, og for Norges del et skifte i regnesystem: fra tolvtallsystemet til titallsystemet.
Før myntunionen hadde Sverige hatt riksdaler og skilling, som ble byttet ut med svenske kroner og øre. Danske kroner og øre erstattet rigsbankdaler og skilling. Da Norge ble med var norske kroner og øre allerede innført, men var kombinert i noen få år med speciedaler og skilling. Enkelte norske mynter var f.eks. pålydende 10 kr / 2½ S P, eller 1 kr / 30 Sk.
I 1905 ble unionen mellom Norge og Sverige oppløst, men dette hadde ingen innvirkning på samarbeidet i myntunionen. Det som veltet myntunionen var i stedet innføringen av papirmyntfot og trykking av danske og norske pengesedler under pari fra 1915, og utbruddet av den 1. verdenskrig med preging av danske og norske mynter i jern fra 1917. Jernmyntene ble riktignok fremstilt med hjemmel i en tilleggsbestemmelse til myntunionen, men ble fra 1924 ikke godtatt som betalingsmiddel i Sverige, som hadde en sterkere økonomi og gjenopprettet gullstandarden i 1924. Formelt sett ble myntunionen først opphevet i 1972.
Islandske kroner er en avledning av danske kroner, og ble innført etter at landet fikk suverenitet i 1918.
Den internasjonale bakgrunnen for unionen
På midten av 1800-tallet var europeiske nasjonaløkonomer og politikere opptatt å fremme frihandel, og derfor lette de etter virkemidler innenfor pengepolitikken som kunne bidra til å lette verdenshandelen. Tre viktige eksempler på slike virkemidler var å opprette myntunioner og endre grunnlaget for regnesystem og metallstandard.
Regnesystem: fra tolvtall- til titallsystem
Utover 1800-tallet valgte stadig flere land å innføre titallsystemet som regnesystem, slik Frankrike hadde gjort allerede i 1799, i revolusjonsperioden. Dette skjedde parallelt med en økende standardisering av måleenheter for vekt og lengde.
De europeiske valutaene brukte på dette tidspunktet en rekke forskjellige regnesystem. For eksempel var den norske spesiedaleren delt i fem ort, som igjen var delt i 24 skilling, mens den danske rigsdaleren var delt på følgende måte: 1 rigsdaler = 6 mark, 1 mark = 16 skilling, 1 skilling = 12 penning.
Titallssystem ble av dets tilhengere ansett for å være enklere å håndtere enn f.eks. tolvtallssystemet. Og ved en standardisering av regnesystem ønsket man å gjøre omregninger mellom ulike lands valutaer enklere.
Metallstandard: overgang til gull
Utover 1800-tallet endret stadig flere lands valutaer sin metallstandard fra sølv til gull.
Metallstandard innebar at man knyttet verdien av en valuta direkte til markedsverdien av ett eller flere typer metall, ved å la mynter inneholde en viss mengde metall som de seddelutgivende bankene forpliktet seg til å veksle sedler inn i. Dette ble vurdert som fordelaktig da prisene på edelmetall ble ansett for å være mer stabile enn prisene på andre typer varer. Denne antatte stabiliteten skulle bidra til å styrke folks tillit til penger.
Fram til starten av 1870-tallet var bare Storbritannia knyttet til gullstandarden, mens andre lands valutaer lå enten på sølvstandard eller bimetallisme (her: både gull og sølv). Utover på 1860-tallet ble det økende enighet blant nasjonaløkonomer om at en ren gullstandard hadde fordeler framfor alternativene. De mente at gullprisen holdt seg mer stabil enn sølvprisen, og at gullets høye verdi per mengde vekt bidro til lavere omkostninger ved pengeoverføringer.
Da den tyske regjeringen etter samlingen i 1871 bestemte seg for å gå fra sølv- og over til gullstandard, opplevde myndighetene i de skandinaviske landene et press for å gjøre det samme. Økonomer i Skandinavia fryktet at sølvprisen ville synke idet tyskerne gikk over til gull, og de var redde for at man kunne tape store penger dersom de skandinaviske landene ikke gjennomførte overgangen så raskt som mulig.
Myntunioner
Et tredje virkemiddel for å bedre verdenshandelen var opprettelsen av myntunioner. På 1800-tallet kunne myntunioner etableres ved at deltakerlandene knyttet sine valutaer til samme regne- og metallsystem. Det var ikke nødvendig med et felles bank- og pengevesen.
Myntunioner ble ansett av økonomer for å være av stor nytte for internasjonal handel, da de i likhet med innføringen av gullstandard kunne redusere transaksjonskostnader. Tanker om myntunioner hadde vært luftet helt siden 1500-tallet, men fikk aktualitet først etter at Frankrike, sammen med Belgia, Italia og Sveits, dannet Den latinske myntunion (LMU) basert på francen i 1865.
I forlengelse av LMU drøftet økonomer i flere land mulighetene for å opprette en universell myntunion. Mange mente at francen var et godt utgangspunkt for et slikt samarbeid. Den norske økonomen og politikeren Ole Jacob Broch var en av disse. Men drømmen om en verdensmynt fikk en alvorlig knekk med Frankrikes nederlag mot Preussen i 1871. Med fransk gull finansierte det nyopprettede tyske rike en overgang til gullstandard og samlet sine åtte ulike valutaer, men uten å sette forholdet mellom marken og gull slik at en lett kunne regne det om til franc. Dermed stod man i en situasjon hvor ingen av de store verdensvalutaene (dollaren, francen, marken og pundet) stod i et gunstig omregningsforhold til hverandre.
Skandinavismens betydning for opprettelsen av den skandinaviske myntunion
Den skandinaviske myntunionen blir ofte trukket fram som et eksempel på et av få konkrete resultater av det politiske samarbeidet i Skandinavia på 1800-tallet. Den svenske historikeren Krim Talia hevder skandinavismens betydning for opprettelsen av SMU er blitt overvurdert i litteraturen, og mener at opprettelsen av unionen først og fremst var knyttet til økonomiske argumenter. Talia skriver at selv om SMU ikke sprang ut fra skandinavismen som sådan, ble skandinavismen likevel brukt som et retorisk virkemiddel for opprettelsen av unionen av nasjonaløkonomer, som først og fremst anså unionen som et økonomisk gode.
John Quincy Adams
John Quincy Adams (født 11. juli 1767, død 23. februar 1848) var USAs sjette president (1825–1829). Han var sønn av John Adams, som var USAs andre president. Før han ble president var han minister i Russland og Storbritannia og utenriksminister under James Monroe. I 1831 ble han valgt inn i representantenes hus i Kongressen, til nå den eneste presidenten som har sittet der etter sin presidentperiode. Adams var også den første – og frem til George W. Bush 176 år senere den eneste – president som hadde en far som også hadde vært president.
Tidlig karriere
Etter dette reiste Adams tilbake til Quincy. Han startet sin politiske karriere i 1802 da han ble valgt til senatet i Massachusetts. Adams lyktes ikke som føderalistenes kandidat til representantenes hus samme år. Han ble valgt til senatet som føderalist og satt der fra 4. mars 1803 til 8. juni 1808, brøt med føderalistene og ble republikaner.
Adams var utsending til Russland fra 1809 til 1814, på vei til St. Petersburg seilte skipet innom Norge og han møtte amerikanske skipsmannskap som var kapret av norske kaperbåter. Adams var rystet over forholdene for sine kaprede landsmenn i Christianssand. Han var hovedforhandler i den amerikanske delegasjonen ved Gent-traktaten i 1814 og utsending i Storbritannia fra 1815 til 1817.
Han ble så utenriksminister i president James Monroes regjering fra 1817 til 1825. Han hadde en sentral rolle i overtagelsen av Florida og i å hindre USA i å bli avhengig av England. Han ble til tider kalt «den ensomme ulv» siden han ofte gikk mot majoriteten. Men ofte valgte likevel Monroe å stole på Adams' råd. Som utenriksminister fremforhandlet han Adams-Onis-traktaten og hjalp til med å utvikle monroedoktrinen som advarte europeiske nasjoner mot å blande seg inn i saker på den vestlige halvkule.
Valget i 1824
Adams stilte mot tre andre i presidentvalget i 1824. Ingen hadde majoriteten av valgmannsstemmene. Representantenes hus droppet den med lavest antall stemmer, Henry Clay, som gav sin støtte til Adams. Adams utropte så Clay til utenriksminister, til sinte klager fra Andrew Jackson som beskyldte Adams for korrupte avtaler og sverget at han skulle stille mot ham i 1828.
Politikk
Adams var president fra 4. mars 1825 til 4. mars 1829. I løpet av denne tiden arbeidet han med å utvikle det amerikanske systemet, som bestod av et føderalt system av veier, kanaler, broer, fyrtårn og universiteter. Han og Clay satte sammen et nytt parti, Det nasjonalrepublikanske partiet, men det slo aldri til i Statene. Han ble beseiret av Jackson i presidentvalget 1828.